Tweede dubbelspel vir Federer en sy vrouRoger Federer Foto: sportskeeda.com Nog foto’s volg onderaan die berig. Die tennisster Roger Federer en sy vrou Mirka se tweede tweeling is Dinsdagaand gebore. Die egpaar het reeds ŉ vierjarige tweeling, Myla Rose en Charlene Riva. Federer het die tweelingseuns se koms op Facebook aangekondig: “Ek en Mirka is ongelooflik dankbaar om te kan sê Leo en Lenny is vanaand gebore! Alweer ŉ tweeling… Wonderwerk!” Die kans is ongeveer 1 uit 700 000 om ŉ tweede tweeling te kry. Federer het vroeër aangekondig dat hy uit vandeesweek se Madrid Ope gaan onttrek om sy vrou die volgende paar weke by te staan. Die 32-jarige tennisster is tans volgens die Association of Tennis Professionals (ATP) vierde in die wêreld. Hy is al sedert 2002 onder die top 10-spelers. Mirka Federer en die tweeling Foto: rogerfedererfans.com Roger Federer en Mirka in 2009 saam met die eerste tweeling Foto: couriermail.com.au